CPF กำไร Q4 โตเด่น! ฟากราคาสุกร-ไก่ภูมิภาคฟื้นตัว รับเทศกาลตรุษจีน แนะซื้อเป้า 40.50 บ.
CPF กำไร Q4 โตเด่น! ฟากราคาสุกร-ไก่ภูมิภาคฟื้นตัว รับเทศกาลตรุษจีน แนะซื้อเป้า 40.50 บ.
19 ม.ค. 2564

บล.คิงส์ฟอร์ด บริษัท เจริญโภคภัณฑ์อาหาร จำกัด (มหาชน)  หรือ CPF  (ซื้อ / ราคาเป้าหมาย 40.50 บาท) รับอานิสงค์ราคาสุกร ราคาไก่ภูมิภาคฟื้นตัวจากช่วงเดือน พ.ย.-ธ.ค.63 ต้อนรับเทศกาลตรุษจีน
โดยราคาสุกรในไทยกลับมายืนใกล้ระดับราคา 80 บาท/กก.ราคาสุกรในจีนปรับตัวขึ้นมาอยู่ที่ 36 RMB/kg.และราคาสุกรในเวียดนามกลับมายืนเหนือ 70,000 VNG/kg.ได้ มุมมองผลประกอบการไตรมาส 4/2563 และ ปี 64 ยังเป็นบวก โดยเราประเมินกำไรสุทธิไตรมาส 4/2563 ที่ 7,391 ลบ. (+84.31% เทียบช่วงเดียวกันของปีก่อน, -1.11% QoQ) รับกำไรพิเศษจากการลดสัดส่วนการถือ CTI  ที่ 80 MUSD (หรือประมาณ 2,400 ลบ.)
โดย CTI รับธุรกิจสุกรในจีนเข้ามาเพิ่มจากเดิมมีเพียงธุรกิจ Feed เป็นหลัก เริ่ม Deconsolidate งบ CTI ออกและรับมาในรูปแบบของส่วนแบ่งกำไร/ขาดทุน ตั้งแต่ต้นเดือน ธ.ค. นอกจากนี้ CPF ยังเริ่มรับส่วนแบ่งกำไร Tesco Asia มาตั้งแต่วันที่ 18 ธ.ค. 63